Օրինակ 7. Ֆիզիկական անձի և բանկի միջև կնքված ավանդային պայմանագրի համաձայն` քաղաքացին 01.10.2013թ.-ին բանկում ներդրել է ավանդ 10000,0 հազ. դրամ գումարի չափով` 1 տարի ժամկետով, որի դիմաց յուրաքանչյուր ամսվան հաջորդող ամսվա 5-ին վճարվում է եկամուտ` տարեկան 6% (պարզ տոկոս) հաշվարկով: Ֆիզիկական անձը նաև 01.03.2013թ.-ին բանկից ձեռք է բերել 1000,0 հազ. դրամ անվանական արժեքով հասարակ մուրհակ (ոչ պետական)` 9% զեղչով, որի մարման ժամկետը լրանում է 31.05.2013թ.-ին և բանկի կողմից տոկոսները վճարվում են մինչև 05.06.2013թ.-ին: